मैच में भारतीय टीम ने टॉस जीतकर पहले गेंदबाजी का फैसला लिया. भारत के लिए पहला ओवर शारदुल ठाकुर ने फेंका. दूसरे छोर से जसप्रीत बुमराह गेंदबाजी के लिए आए. पांच ओवर के बाद मेजबान टीम का स्‍कोर 18 रन था.पारी के सातवें ओवर में शारदुल ठाकुर ने टीम को पहली सफलता दिलाते हुए हाशिम अमला (10 रन, 19 गेंद, दो चौके) को विकेटकीपर धोनी से कैच करा दिया.पहले क्रम पर एबी डिविलियर्स बैटिंग के लिए आए.शारदुल ने पारी के 10 वें ओवर में एडम मार्कराम (24 रन, 30 गेंद, तीन चौके, एक छक्‍का) को भी चलता कर दिया. हालांकि इस विकेट का श्रेय शारदुल की गेंदबाजी के बजाय श्रेयस अय्यर के कैच को ज्‍यादा जाता है.10 ओवर के बाद दक्षिण अफ्रीका का स्‍कोर दो विकेट खोकर 44 रन था.15 ओवर के बाद दक्षिण अफ्रीका का स्‍कोर दो विकेट खोकर 59 रन था.17वें ओवर में युजवेंद्र चहल गेंदबाजी के लिए आए. पारी के 18वें ओवर में डिविलियर्स ने कुलदीप यादव को लगातार तीन चौके जमाए. ओवर में 16 रन बने.19वें ओवर में अम्‍पायर ने जोंडो को युजवेंद्र चहल को एलबीडब्‍ल्‍यू आउट दे दिया था लेकिन टीवी अम्‍पायर ने फैसला पलट दिया. गेंद जोंडो के ग्‍लब्‍ज से लगकर पैड पर लगी थी. जोंडो ने इस ओवर में दो छक्‍के जमाए.डिविलियर्स और जोंडो ने मिलकर स्‍कोर को 100 रन के पार पहुंचाया. भारत को तीसरी कामयाबी युजवेंद्र चहल ने एबी डिविलियर्स (30 रन, 34 गेंद, चार चौके) को बोल्‍ड करके दिलाई. 25 ओवर के बाद दक्षिण अफ्रीका का स्‍कोर तीन विकेट पर 116 रन था.